Document ID: 32008R1362

RÅDETS FORORDNING (EF) Nr. 1362/2008
af 18. december 2008
om ændring af forordning (EF) nr. 2505/96 om åbning og forvaltning af autonome fællesskabstoldkontingenter for visse landbrugs- og industriprodukter
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, særlig artikel 26,
under henvisning til forslag fra Kommissionen, og
ud fra følgende betragtninger:
(1)
Den 20. december 1996 vedtog Rådet forordning (EF) nr. 2505/96 (1). Fællesskabets behov for forsyninger af produkter, som er omfattet af den pågældende forordning, bør dækkes på de gunstigste betingelser. Der bør derfor med virkning fra den 1. januar 2009 åbnes et nyt fællesskabstoldkontingent til nulsats for en passende mængde, uden at det skaber forstyrrelser på markedet for dette produkt.
(2)
Kontingentmængden for to autonome fællesskabstoldkontingenter kan ikke i tilstrækkelig grad opfylde fællesskabs-industriens behov i den nuværende kontingentperiode, der udløber den 31. december 2008. Kontingentmængderne bør derfor forhøjes med virkning fra den 1. januar 2008.
(3)
Kontingentmængden for et autonomt fællesskabstoldkontingent forstyrrer Fællesskabets indre marked. Derfor bør denne kontingentmængde nedsættes.
(4)
Det er ikke længere i Fællesskabets interesse at opretholde toldkontingenter i 2009 for visse produkter, som der blev indført kontingenter for i 2008. Disse kontingenter bør derfor lukkes med virkning fra den 1. januar 2009, og de tilsvarende produkter bør udgå af listen i bilag I til forordning (EF) nr. 2505/96.
(5)
I betragtning af de mange ændringer og for klarhedens skyld bør bilag I til forordning (EF) nr. 2505/96 udskiftes i sin helhed.
(6)
Forordning (EF) nr. 2505/96 bør derfor ændres i overensstemmelse hermed.
(7)
Under hensyn til nærværende forordnings økonomiske betydning bør der henvises til sagens hastende karakter som anført i punkt I, nr. 3, i protokollen om de nationale parlamenters rolle i Den Europæiske Union, der er knyttet som bilag til traktaten om Den Europæiske Union og til traktaterne om oprettelse af Det Europæiske Fællesskab.
(8)
Da toldkontingenterne er nødt til at få virkning fra den 1. januar 2009, bør forordningen også gælde fra denne dato og umiddelbart træde i kraft -
UDSTEDT FØLGENDE FORORDNING:
Artikel 1
Bilag I til forordning (EF) nr. 2505/96 affattes som angivet i bilaget til nærværende forordning.
Artikel 2
I bilag I til forordning (EF) nr. 2505/96 fastsættes med virkning fra den 1. januar 2008:
a)
kontingentmængden for toldkontingentet med løbenummer 09.2812 til 4 000 tons
b)
kontingentmængden for toldkontingentet med løbenummer 09.2950 til 15 000 tons.
Artikel 3
I bilag I til forordning (EF) nr. 2505/96 fastsættes med virkning fra den 1. januar 2009:
-
kontingentmængden for toldkontingentet med løbenummer 09.2908 til 40 000 tons.
Artikel 4
I bilag I til forordning (EF) nr. 2505/96 indsættes en række med løbenummer 09.2631 med virkning fra den 1. januar 2009.
Artikel 5
I bilag I til forordning (EF) nr. 2505/96 udgår rækkerne med løbenummer 09.2618, 09.2713, 09.2719, 09.2771 og 09.2775 med virkning fra den 1. januar 2009.
Artikel 6
Denne forordning træder i kraft på dagen for offentliggørelsen i Den Europæiske Unions Tidende.
Denne forordning anvendes fra den 1. januar 2009.
Artikel 2 anvendes dog fra den 1. januar 2008.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 18. december 2008

Labels: 3
1
6